รบกวนสอบถามค่ะ เป็นไข้เลือดออกแบบไข้ต่ำ 37.5 ตอนนี้มีจุดเลือดขึ้นแล้ว ไม่มีไข้ มีแต่อาการท้องอืด ไม่ทราบว่า ใกล้หายหรือยัง ต้องไปหาอีกมั้ยคะ
สวัสดีค่ะ โรคไข้เลือดออกเกิดจากการติดเชื้อไวรัสชนิดหนึ่ง ที่มียุงลายเป็นพาหะ อาการจะมาด้วยไข้สูงลอยติดต่อกันประมาณ 4-7 วัน ส่วนใหญ่โรคไข้เลือดออกจะไม่เป็นไข้เกิน 7 วัน ถ้าเกินจากนี้มักจะต้องหาสาเหตุของไข้อื่นๆค่ะโดยในช่วงประมาณวันที่ 3-4 ของโรค จะเริ่มมีไข้ลง แต่เป็นช่วงที่ยังต้องเฝ้าระวังอาการเนื่องจากอาจเกิดภาวะช็อกจากการที่น้ำรั่วออกจากหลอดเลือด หากพ้นภาช่วงไข้ลงไปแล้ว คือคนไข้ไข้ลงแต่สัญญาณชีพปกติดีอยู่ ก็แสดงว่าใกล้หายและเริ่มฟื้นตัวจริง โดยจะยังมีการเจาะเลือดติดตามค่าเกล็ดเลือดเป็นระยะในช่วง 1-2 อาทิตย์แรก จนเป็นแนวโน้มขึ้นหรือกลับมาใกล้ค่าปกติค่ะดังนั้นควรยังต้องกลับไปพบแพทย์เพื่อติดตามอาการและผลเลือดนะคะการดูแลตัวเองเบื้องต้น จิบน้ำเกลือแร่ รับประทานยาลดไข้ รับประทานอาหารอ่อน ระวังการกระทบกระแทกเพราะมีเกล็ดเลือดต่ำหากไข้สูงมาก กินได้น้อย ซึมลง อาเจียน กระสับกระส่ายควรรีบไปพบแพทย์ทันที เพราะอาจเป็นอาการของภาวะช็อก